babisblog: 1/5/2016 - 8/5/2016\nO Κλοπ, η Λίβερπουλ, ο σεβασμός στην ιστορία και ο... Παναθηναϊκός\nΤο ξέρω, θα σας ξενερώσω με το κείμενο που ακολουθεί και γι’ αυτό σας ζητώ προκαταβολικά συγνώμη. Πάνω που αγωνιάτε να μάθετε για το αν ο Κοτσώνης έχει περισσότερους «κολλητούς» στην οικογένεια Μαρινάκη ή στην οικογένεια Μελισσανίδη, λέω να γράψω για την… ξενέρωτη πλευρά του ποδοσφαίρου. Ποια Λίβερπουλ, ποιος Κλοπ, ποια… Άμστελ που λέει και η διαφήμιση. Ας είναι, θα το επιχειρήσω. Άλλωστε φαντάζομαι ότι η μπύρα θα ρέει άφθονη στις pub κοντά στο «Άνφιλντ», καθώς κάθε παρουσία της «κόκκινης αρμάδας» σε έναν ευρωπαϊκό τελικό, πιστοποιεί απλά την πολύ βαριά κληρονομιά που κουβαλάει αυτή η θρυλική φανέλα και υπενθυμίζει στους νεότερους ποια είναι η μεγαλύτερη ομάδα στο νησί, τουλάχιστον σε ότι αφορά την εκπροσώπηση του αγγλικού ποδοσφαίρου στις διεθνείς διασυλλογικές διοργανώσεις.\nΚαι κάπου εδώ ξεκινά η διαφορά της εποχής Κλοπ σε σχέση με το πρόσφατο παρελθόν της Λίβερπουλ και ιδιαίτερα με την εποχή Ρότζερς. Από την πρώτη μέρα που ανακοινώθηκε η έναρξη της συνεργασίας των «κόκκινων» με τον Γερμανό τεχνικό, ο Κλοπ φρόντισε να ξεκαθαρίσει ότι η Ευρώπη (είτε το Champions, είτε το Europa League) αποτελεί προτεραιότητα για την ομάδα και ότι σε καμιά περίπτωση δεν θα το αντιμετώπιζε ως πρόκληση δευτερευούσης σημασίας. «Όταν ήρθα στο Λίβερπουλ κανείς δεν έδινε μεγάλη σημασία στην παρουσία μας στο Europa League. Τώρα που κληρωθήκαμε με τη Γιουνάιτεντ, καταλαβαίνετε για πόσο σημαντική διοργάνωση μιλάμε», είχε δηλώσει αμέσως μετά την αναγγελία της συνύπαρξης με τους «κόκκινους διαβόλους» του Φαν Χάαλ στη φάση των «16». «Καρφί» για τον προκάτοχό του; Ίσως…\nΑν ρίξει όμως κανείς μια ματιά στον τρόπο που αντιμετώπιζε τα ευρωπαϊκά παιχνίδια ο Ρότζερς, όχι καρφί του χρειαζόταν, αλλά ολόκληρη… ταβανόπροκα! Επί των ημερών του Βορειοϊρλανδού, η Λίβερπουλ διαχειριζόταν τους αγώνες στο Europa, με λογική… φιλικών αναμετρήσεων. Ρόσιτερ, Μπράναγκαν, Τσιριβέγια, και ποιον δεν έβλεπες να παρελαύνει στην ενδεκάδα στα δύο πρώτα παιχνίδια του ομίλων κόντρα σε Μπορντό και Σιόν. Ο Ρότζερς δεν έκανε τίποτα λιγότερο από το να προσβάλλει την ίδια την κληρονομιά του συλλόγου, υποτιμώντας προκλητικά τη σημασία μιας μεγάλης ευρωπαϊκής πορείας.\nΜε τον Κλοπ τα πάντα άλλαξαν. Το καταλάβαινε κανείς ακόμη και στην πρεμιέρα του με τη Ρούμπιν στο «Ανφιλντ», που μάλιστα δεν στέφθηκε από επιτυχία. Έβλεπες όμως το πάθος του, έβλεπες την πίστη του, ένιωθες την τρέλα του.\nΚαι σήμερα, έξι μήνες μετά, η Λίβερπουλ καμαρώνει περήφανη σε έναν ακόμη ευρωπαϊκό τελικό. Ανεξαρτήτως τι θα συμβεί στη Βασιλεία κόντρα στη μόνιμη κάτοχο του τροπαίου, Σεβίλλη, η εποχή Κλοπ έχει πλέον ξημερώσει με τον πιο ελπιδοφόρο τρόπο για τα εκατομμύρια φίλων των «κόκκινων» σε ολόκληρο τον πλανήτη. Και η μεγάλη επιστροφή ξεκινάει από το… φυσικό περιβάλλον των “reds”: Την Ευρώπη. Εκεί που καμιά αγγλική ομάδα δεν μπορεί να αμφισβητήσει την κυριαρχία της.\nΚάπου εδώ, ξεκινά και η σύγκριση με την ελληνική ομάδα που, τουλάχιστον, μέχρι τα μέσα της δεκαετίας του 2000, αποτελούσε τον αναμφισβήτητα κορυφαίο πρεσβευτή του ποδοσφαίρου μας στις ευρωπαϊκές διοργανώσεις: Τον Παναθηναϊκό.\nΑν κάποιος πρέπει να διδαχθεί από το σεβασμό που επέδειξε ο Κλοπ στην ευρωπαϊκή κληρονομιά της Λίβερπουλ, αυτός είναι ο Γιάννης Αλαφούζος και οι συνεργάτες του, οι οποίοι έχουν υποπέσει σε ένα ολέθριο σφάλμα όλα αυτά τα χρόνια. Αντιμετωπίζουν την παρουσία του Παναθηναϊκού στις ευρωπαϊκές διοργανώσεις όπως ο… Μπρένταν Ρότζερς.\nΓια την πορεία των «πράσινων» εντός των συνόρων, μπορεί να βρει κανείς χίλιες δυο δικαιολογίες. Άλλες βάσιμες, άλλες όχι τόσο…\nΓια την εξαφάνιση του Ευρωπαίου Παναθηναϊκού, για την αγωνιστική σμίκρυνση μιας ομάδας που έκανε περήφανη τους φίλους της κάθε φορά που ταξίδευε εκτός συνόρων, ταπεινωτικοί αποκλεισμοί σαν αυτοί από την Καμπάλα, δεν συγχωρούνται.\nΗ Ευρώπη ήταν, είναι και θα παραμένει αναπόσπαστο κομμάτι του «τριφυλλιού». Είναι η κληρονομιά του, η ίδια του η φύση. Τα τελευταία χρόνια αντιμετωπίζεται ως μια… παράπλευρη ενασχόληση.\nΌχι. Ο Παναθηναϊκός δεν πρέπει να χτίσει το καλοκαίρι μια ομάδα που θα κατακτήσει το πρωτάθλημα. Επιβάλλεται πριν και πάνω απ’ όλα να ανακτήσει το ευρωπαϊκό του dna. Να αρχίσει με σταθερά βήματα να αποκτά τη χαμένη του αξιοπιστία στις διεθνείς διοργανώσεις, όποια κι αν είναι αυτή. Κι αν θέλετε τη γνώμη μου, μετά την ελεύθερη πτώση των τελευταίων ετών, η επούλωση των πληγών που έχουν ανοίξει μπορεί να γίνει πιο εύκολα στο Europa και όχι στο Champions League. Μικρή σημασία, όμως, έχει η διοργάνωση.\nΤο ζητούμενο, όμως, είναι να σεβαστεί ο Παναθηναϊκός την ίδια του την ιστορία. Να ακολουθήσει το παράδειγμα του Κλοπ, που θυσίασε αγώνες στην Premier League παρατάσσοντας ενδεκάδες με ρεζέρβες για να εμφανίζει την καλύτερη δυνατή σύνθεση στα ευρωπαϊκά παιχνίδια. Η Λίβερπουλ και η ανάκτηση της δικής της ευρωπαϊκής ταυτότητας, δείχνει το δρόμο στον Παναθηναϊκό. Απομένει να διαπιστώσουμε αν οι «πράσινοι» διδαχτούν από τη δική της αναγέννηση…\nΑναρτήθηκε από Babis στις 2:19 π.μ. Δεν υπάρχουν σχόλια:\nΣτην εγχώρια επικαιρότητα κυριαρχεί (και ευλόγως) η πορεία της διαπραγμάτευσης, με την Αθήνα να δίνει μάχη για να κλείσει μέσα στο Μάιο μία συμφωνία όσο το δυνατόν λιγότερο καταστροφική. Όμως μία από τις πιο σημαντικές ειδήσεις ήρθε την ώρα που γιορτάζαμε το Πάσχα και αφορά στη διαρροή του σχεδίου για την ευρωατλαντική συμφωνία ελεύθερων συναλλαγών (Transatlantic Trade and Investment Partnership – TTIP).\nΗ συμφωνία, που συζητείται εν κρυπτώ για δύο χρόνια, ανοίγει τον δρόμο στις ιδιωτικές επιχειρήσεις να αναλάβουν οποιονδήποτε τομέα δημοσίων υπηρεσιών επιθυμούν, στοχεύει στη διευκόλυνση των άμεσων επενδύσεων, επιτρέπει σε ιδιωτικές εταιρείες να κινούνται δικαστικά εναντίον κρατών για την ακύρωση προστατευτικών μέτρων και θεωρείται ο δούρειος ίππος για την εισαγωγή των μεταλλαγμένων στην Ευρώπη.\nΧαρακτηριστικό είναι ότι η αμερικανική πλευρά ζητά, για να υπάρχουν ρυθμίσεις προστασίας των ανθρώπων και του περιβάλλοντος, να έχουν πρώτα προκύψει επιστημονικά στοιχεία για την αναγκαιότητα τους. Δηλαδή πρώτα να έχουν εκτεθεί οι άνθρωποι και το περιβάλλον σε ένα προϊόν και εάν αποδειχθεί επικίνδυνο, να ζητηθεί η απόσυρση του. Αντίθετα η ευρωπαϊκή νομοθεσία REACH εναποθέτει στον κατασκευαστή την ευθύνη να αποδείξει ότι το προϊόν του δεν είναι επιβλαβές, για να του επιτραπεί να το κυκλοφορήσει στην αγορά (no data, no market).\nΗ ΕΕ υιοθέτησε τέτοιους νόμους, πρώτον για να προστατέψει τα ευρωπαϊκά προϊόντα και δεύτερον χάρη στην πίεση της ευρωπαϊκής κοινής γνώμης.\nΟι πιέσεις όμως οικονομικών συμφερόντων από την άλλη πλευρά του Ατλαντικού είναι πολύ ισχυρές. Η Süddeutsche Zeitung αποκάλυψε ότι οι ΗΠΑ απειλούν με μποϊκοτάζ τις ευρωπαϊκές εξαγωγές αυτοκινήτων, ώστε να επιβάλουν στην Ευρώπη να εισάγει περισσότερα αμερικανικά αγροτικά προϊόντα. Η Γαλλία, που δεν έχει πλέον αξιόλογη αυτοκινητοβιομηχανία, στηρίζεται όμως στην αγροτική και κτηνοτροφική παραγωγή και ιδιαίτερα στα προϊόντα με ονομασία προέλευσης, απειλεί να μπλοκάρει τη συμφωνία. Στη Γερμανία, όπου σημαντική μερίδα της κοινής γνώμης έχει ιδιαίτερη ευαισθησία σε περιβαλλοντικά θέματα, πολίτες κινούνται κατά της κυβέρνησης για να εμποδίσουν οποιαδήποτε συζήτηση “κάτω από το τραπέζι”.\nΟι υπερασπιστές της ΤΤΙΡ υποστηρίζουν ότι διαφορετικά ΗΠΑ και Ευρώπη δεν μπορούν να αντιμετωπίσουν την απειλή της Κίνας, η οποία κατακλύζει τις παγκόσμιες αγορές με προϊόντα χαμηλού κόστους, λόγω του μηδενικού της σεβασμού σε εργατικά δικαιώματα, προστασία του περιβάλλοντος και ασφάλεια της παραγωγής. Και η απάντηση τους είναι να γίνουν ΗΠΑ και Ευρώπη, ίδιοι με τον ανταγωνιστή.\nΑυτή δεν μπορεί να είναι όμως η απάντηση των σκεπτόμενων Ευρωπαίων πολιτών και των εχόντων ένστικτο πολιτικής επιβίωσης Ευρωπαίων πολιτικών.\nΗ Ελλάδα είναι πολύ μικρή για να παίξει κρίσιμο ρόλο σε αυτό το παιχνίδι -φευ, εδώ δεν μπορούμε να καθορίσουμε τη διαπραγμάτευση για τη δική μας τύχη- όμως η φωνή της πρέπει να ταχθεί μαζί με τις υπόλοιπες φωνές λογικής στην Ευρώπη.\nΑναρτήθηκε από Babis στις 3:04 μ.μ. Δεν υπάρχουν σχόλια:\nO Κλοπ, η Λίβερπουλ, ο σεβασμός στην ιστορία και ...\nΗ απειλή της TTIP Βίκυ Σαμαρά Στην εγχώρια επικαι...


Αντιμετώπιση της Δυσορθογραφίας μέσω της Γραμματικής | ΤΑ ΡΗΜΑΤΑ - Ενεργητική Φωνή\nΤο παρόν e-book "Αντιμετώπιση της Δυσορθογραφίας μέσω της Γραμματικής: Ρήματα- Ενεργητική Φωνή" αισιοδοξεί να καλύψει το μεγαλύτερο μέρος των ρημάτων της Ενεργητικής Φωνής, τόσο στο θεματικό, όσο και στο γραμματικό κομμάτι των λέξεων.\nΠεριέχει κανόνες, δραστηριότητες που αφορούν όλες τις καταλήξεις των ρημάτων της Ενεργητικής Φωνής, τις εξαιρέσεις τους, την κλίση αυτών σε όλους τους χρόνους και τις εγκλίσεις, τη χρήση των ρημάτων μέσα σε προτάσεις και πολλά διαδραστικά παιχνίδια. Επίσης, περιέχει πιο εξειδικευμένες ασκήσεις με τα ρήματα που αλλάζουν το θέμα κατά την κλίση τους σε διάφορους χρόνους και ασκήσεις που δείχνουν τη χρήση του ρήματος της Ενεργητικής Φωνής μέσα στην πρόταση.\nΤο e-book αποτελεί μια εξαιρετική βάση για την ορθογραφία των καταλήξεων των ρημάτων της Ενεργητικής Φωνής, που θα πρέπει κάθε θεραπευτής, εκπαιδευτικός, γονιός, αλλά και το ίδιο το παιδί να έχει στη βιβλιοθήκη του.\nΕπίσης, προτείνονται μερικά βήματα, όπου το παιδί θα μπορεί να τα χρησιμοποιήσει, για να μάθει καλύτερα την ορθογραφία των ρημάτων της Ενεργητικής Φωνής του σχολείου.\nΑποτελείται από 214 αυτόνομα φύλλα εργασίας και μπορεί να αποτελέσει ένα βασικό βοήθημα τόσο στους γονείς όσο και στα ίδια τα παιδιά.\nΕίμαι εκπαιδευτικός και το χρησιμοποιώ σε ένα παιδί με δυσλεξία το συγκεκριμένο βιβλίο.Είναι αρκετά καλό και έχω δει αποτελέσματα και βελτίωση στην ορθογραφία της μικρής\nΕξαιρετικό βιβλίο. Πραγματικά διευκολύνει πολύ τους μαθητές με το μάθημα της ιστορίας!\nΠρόσφατα αγόρασα το ψηφιακό υλικό "Αντιμετώπιση της δυσορθογραφίας μέσω της γραμματικής-ΤΑ ΡΗΜΑΤΑ-ΕΝΕΡΓΗΤΙΚΗ ΦΩΝΗ. Έμεινα πάρα πολύ ικανοποιημένη από το υλικό. Το χρησιμοποιήσα στην τάξη και ο μαθητής μου το δέχτηκε με ευχαρίστηση, χωρίς να τον κουράσει. Το μόνο που βρήκα να λείπει από το υλικό αυτό είναι ασκήσεις για όλες της κατηγορίες των ρημάτων, π.χ σε -ίζω, -αίνω, -ώνω κτλ. και όχι μόνο τις εξαιρέσεις αυτών. Ευχαριστώ!\nΠολύ καλό και χρήσιμο υλικό.


busy bee: «Με λένε Ελλάδα…\n«Με λένε Ελλάδα…\nΜετά άρχισε ο ξεπεσμός μου. Ο γελοίος εμφύλιος των αριστερών με τους δεξιούς που σφάζονταν με τα κονσερβοκούτια. Η ανοικοδόμηση με τις γελοίες πολυκατοικίες, η πιο άσχημη πρωτεύουσα σε όλη την Ευρώπη. Η Χούντα. Το ΠΑΣΟΚ. Τα λαμόγια στην εξουσία. Το Τσοβόλα δώσ’ τα όλα. Ο Κοσκωτάς. Ο Μητσοτάκης. Οι κοριοί. Το χρηματιστήριο του ’99. Όλοι αυτοί που δεν μπήκαν φυλακή. Μαζί και οι παπαγάλοι. Ο Σημίτης με τον Κόκκαλη και τον Μπόμπολα. Οι λιμουζίνες και τα μπουζούκια σε μια χώρα που δεν παράγει τίποτα. Τα δανεικά. Τα δανεικά. Τα δανεικά. Οι δημόσιοι υπάλληλοι....Οι λαϊκιστές στην εξουσία. Πράσινοι και μπλε. Διορίστε, διορίστε, χώστε, φάτε, με ξεσκίσανε φιλαράκι.\nΟι υπουργοί και οι μίζες. Η Ζίμενς, ο Τσουκάτος, ο Αλογοσκούφης. Ο μπουνταλάς κρεμανταλάς Καραμανλής, ο άχρηστος. Οι εισαγγελείς που δεν έβαλαν κανέναν στη φυλακή. Οι τρομοκράτες που έπιασαν τη 17Νοέμβρη η οποία ήταν λιγότερο τρομοκρατική από το Σύστημα που με τρομοκρατεί φιλαράκι. Είμαι μία βιασμένη τρομοκρατημένη. Μου κλοτσάνε τα ομόλογα λες και είναι σκατά, με έχουν κάνει σκουπίδι. Με κράζουν οι Γερμανοί, με κράζουν σε όλα τα κανάλια της γης, ο υπουργός οικονομικών της Πορτογαλίας σήμερα δήλωσε “μην μας συγκρίνετε, εμείς δεν είμαστε Ελλάδα”!\nΠιάνουν το όνομά μου στο στόμα τους όλοι, διότι εγώ έγινα η πιο βρομιάρα απ’ όλους. Είναι να τρελαίνεσαι, είναι να παραληρείς…\nΤι να σου λέω άλλο φίλε, είμαι εξουθενωμένη…»\nΔιαβάστε το πλήρες post εδώ: http://yiannis63.wordpress.com/


comicoupoli: Απριλίου 2010\nΤο παρόν απίστευτα καλαίσθητο βιβλίο που βλέπετε αποτελεί ανατύπωση του προ πολλού εξαντλημένου comic του Κων, το βραβευμένο “Giant-Size Fascists”(Πρώτη έκδοση από τις Εκδόσεις Χαραμάδα 2007). Περιλαμβάνεται το 32-σέλιδο αρχικό comic σε πολυτελή επανέκδοση συν 16 σελίδες με έξτρα υλικό από το αρχείο του Κων (που αφορά την δημιουργία των χαρακτήρων, όπως και μια πλήρης περιγραφή από τον δημιουργό των τεκταινομένων που τον οδήγησαν στην\nδημιουργία των αγαπημένων σας Φασιστών Γιγαντιαίου Μεγέθους!)\nΦευ! Κάν'το Μου Ματαιόδοξα!\nΜια επανέκδοσις μεγάλης σπουδαιότητος και σημασίας δια τον Ελληνισμόν!\nΚείμενα & Σχέδια: Κων\nΗμερομηνία κυκλοφορίας στα βιβλιοπωλεία: 30/04/2010\nΝέα Ακτίνα Α.Ε.,\n“Είπαν ότι μετά το ατύχημα, αποσυνδέθηκαν τα συναισθήματα από τις σκέψεις μου. Ότι πάσχω από το Σύνδρομο Cotard. Σκέφτομαι ότι υπάρχω, αλλά… δεν το νιώθω”.\nΦιλοξενούμενοι καλλιτέχνες στο pin-up gallery του τεύχους, οι Γιώργος Γούσης, Χρήστος Μαρτίνης, Αλέξια Οθωναίου και Θανάσης Τσίλης.\nΤο ΣΥΝΔΡΟΜΟ #3 θα κυκλοφορήσει στις 16/4 στο Comicdom Con Athens 2010. Τις ημέρες του φεστιβάλ (16, 17 και 18 Απριλίου), θα το βρείτε αποκλειστικά στο περίπτερο της Comicdom Press.\nΣενάριο: Ηλίας Κατιρτζιγιανόγλου (με τη συμβολή του Γαβριήλ Τομπαλίδη)\nΣχέδιο: Γαβριήλ Τομπαλίδης\nΕπεξεργασία-Lettering-Επιμέλεια Έκδοσης: Έλλη Asaph Μόκα\nΓραφιστική Επιμέλεια Εντύπου: Φρειδερίκος Ρούσσος\nΕικονογράφηση – Χρωματισμός Εξωφύλλου: Γαβριήλ Τομπαλίδης\nFormat: 32 σελίδες/ 17×24/ Greyscale\nPosted by Chris Karpis at 11:55 μ.μ. 0 comments\nΤο Οι Ζωντανοί Νεκροί φτάνει στην απόλυτη κορύφωση του, καθώς το άσυλο των επιζώντων παραβιάζεται και οι ζωές τους\nείναι και πάλι αναλώσιμες.\nΟ Kirkman αποδεικνύει για μια ακόμη φορά πως στο comic του κανείς δεν είναι ασφαλής, κανένας χαρακτήρας δεν έχει ασυλία…\nΕτοιμαστείτε για μεγάλες αλλαγές γιατί ουσιαστικά μετά από αυτό τον τόμο μιλάμε για δεύτερο κύκλο στην σειρά.\n144 Σελ. Μ/Α\nΗμερομηνία κυκλοφορίας στα βιβλιοπωλεία: 23/04/2010\nΟ βραβευμένος με Eisner δημιουργός του The Goon, Eric Powell και ο καταπληκτικός σχεδιαστής κόμικς τρόμου Kyle Hotz σας παρουσιάζουν μια ασυνήθιστη ιστορία φρίκης από την άγρια δύση. Έχοντας σκηνοθετήσει τον θάνατό του, ο διαβόητος παράνομος Γουίλιαμ Χένρυ Μακ Κάρτυ, γνωστός στον κόσμο κι ως Μπίλυ δε Κιντ, απολαμβάνει ξανά την ελευθερία του περιπλανώμενος αμέριμνος από άκρη σε άκρη της Αμερικής. Αυτό όμως θα αλλάξει όταν βρεθεί στον δρόμο του ο τετράχειρος διευθυντής ενός περιοδεύοντος θιάσου “βιολογικών αξιοπερίεργων”, που έχει ανακαλύψει το μυστικό του. Για να μην αποκαλυφθεί, ο γρηγορότερος πιστολάς του Φαρ Ουέστ θα προσφέρει τις υπηρεσίες του στο καραβάνι των “τεράτων”, βοηθώντας τους να βρουν ένα μυστικιστικό πετράδι γνωστό στους κύκλους των αποκρυφιστών ως Η Καρδιά του Γκόλεμ. Η αναζήτησή τους όμως θα πάρει μια αναπάντεχη τροπή όταν ανακαλύψουν πως η Καρδιά βρίσκεται στην κατοχή ενός τρελού επιστήμονα, ο οποίος δεν είναι άλλος από τον Βίκτορ Φρανκενστάιν αυτοπροσώπως!\nΚείμενα: Eric Powell\nΣχέδια: Kyle Hotz\n104 Σελ. Μ/Α\nΑνυψώνοντας το να είσαι geek σε μια καινούργια υπερδύναμη, το “Kick Ass” του Μάθιου Βον (βασισμένο σε ένα κόμικ των Μαρκ Μίλαρ και Τζον Σ. Ρομίτα) είναι η πρώτη “meta” ταινία για την cult των superheroes και την κουλτούρα των κόμικ. Ανέλπιστα ιδιοφυές και προφανές την ίδια στιγμή, τόσο ώστε να απορείς κι εσύ όπως και ο ήρωάς του για το πώς «δεν το σκέφτηκε κανείς νωρίτερα»,το φιλμ του Βον είναι η ιστορία ενός καθόλου ξεχωριστού νεαρού που αποφασίζει μια μέρα να γίνει υπερήρωας δίχως να διαθέτει καμιά απολύτως μυστική δύναμη. Αυτό που ακολουθεί είναι μαζί μια απολαυστικά αστεία action movie,μια επώδυνα αληθινή ματιά στις άβολες μέρες της εφηβείας, ένα σχόλιο για τη φήμη και τη διασημότητα στις μέρες του internet κι ένα θαρραλέο σχόλιο για την απεικόνιση της βίας. Πολύ απλά το “Kick Αss” δεν μοιάζει με τίποτα που έχετε δει ξανά στο εμπορικό σινεμά, ένα συχνά σοκαριστικό αλλά απόλυτα ενθουσιαστικό rollercoaster ride στο καινούργιο αμερικάνικο όνειρο όπως αυτό έχει διαμορφωθεί μέσα από την ποπ κουλτούρα.\nΚαι η ταινία του Μάθιου Βον δεν δοξάζει απλά την ποπ κουλτούρα αλλά την ίδια στιγμή την αλλάζει. Ανανεώνει τη γοητεία της και μαζί σχολιάζει τη δύναμή της,χρησιμοποιώντας τα βασικά στοιχεία της για να δημιουργήσει κάτι που μοιάζει προορισμένο να γίνει –το ίδιο– ποπ φαινόμενο. Ανατρεπτικό, ανανεωτικό, ενοχλητικό, σαρωτικό, αναρχικό,το “Kick Ass” καταρρίπτει κάθε κανόνα για το τι είναι το mainstream και το μέχρι πού μπορείς να σπρώξεις τα όριά του,προτείνοντας ταυτόχρονα ένα γενναίο καινούριο σινεμά για να αντικαταστήσει όλα τα κουρασμένα του κλισέ.\nΠρωταγωνιστούν: Άαρον Τζόνσον, Κρίστοφερ\nΜιντζ - Πλας, Κλόε Μόρεντζ, Μαρκ Στρονγκ,\nΤο άρθρο δημοσιεύτηκε στη Athens Voise από τον Γιώργο Κρασακόπουλο.\nO Σπύρος Δερβενιώτης και η Αλέξια Οθωναίου απαντούν σε αυτά και σε πολλά άλλα μακάβρια ερωτήματα μέσα σ' αυτήν τη σκοτεινή συλλογή που κρατάτε στα χέρια σας. Καθίστε αναπαυτικά και ανάψτε όλα τα φώτα μήπως και μπορέσετε να κρατήσετε το σκοτάδι που ξεχύνεται μέσα από τις σελίδες του Bleeding Hearts και προσπαθεί να σας ρουφήξει. Κλειδώσατε την πόρτα; Ακούσατε κάτι από την κουζίνα; Το μυαλό παίζει περίεργα παιχνίδια.\nΌπως και η καρδιά άλλωστε...\nΚείμενα & σχέδια: Αλέξια Οθωναίου & Σπύρος Δερβενιώτης\n64 Σελ. Μ/Α\nPosted by Aggelos Pegios at 12:11 π.μ. 0 comments\nΣτον κόσμο του "Σιδερένιου Ομοιώματος" χωράνε βατραχόμορφα πλάσματα που διψούν για αγάπη, σκύλοι χωρίς κεφάλι που ζούν 60 χρόνια, και άνθρωποι με ιαπωνικά ψάρια μέσα στις κόγχες των ματιών τους.\nΕφιαλτικά όνειρα μπλέκονται με την, ακόμη πιο εφιαλτική πραγματικότητα, και τίποτα δεν είναι όπως δείχνει.Ποιό θα είναι το τέλος της ανατριχιαστικής αυτής υπόθεσης ? Τι θα απογίνει ο Κλέη Λάουντερμιλκ ? Ποιός είναι επιτέλους αυτός ο κύριος Τζόουνς ?\nΠρωτοδημοσιευμένο σε συνέχειες στο περιοδικό Eightball που κυκλοφορεί ο Daniel Clowes απο το 1989, και συγκεντρωμένο σε έναν τόμο αρχικά απο την Fantagraphics Books, το «Like A Velvet Glove Cast In Iron» (πρωτότυπος τίτλος) διηγείται μια συναρπαστική, όσο και παράξενη και εναλλακτική ιστορία μυστηρίου, δοσμένη με έναν μοναδικό συνδυασμό εφιαλτικού τρόμου και απόκοσμου χιούμορ. Αποτελεί ορόσημο της 9ης τέχνης, καθώς είναι η πρώτη μεγάλη ιστορία που σύστησε στο κοινό το τεράστιο ταλέντο του δημιουργού της, του πλέον πολυβραβευμένου κομίστα της τελευταίας 20ετίας.\nΣυγγραφέας : Daniel Clowes\nΣχεδιαστής : Daniel Clowes\nΤίτλος : Σαν Σιδερένιο Ομοίωμα Γαντιού από Βελούδο\nΕκδόσεις : Κορμοράνος (2010)\nΜετάφραση : Χάρης Λαγκούσης\nPosted by Chris Karpis at 11:38 π.μ. 0 comments\nΣτην μεσαιωνική Ιαπωνία, σε έναν τόπο που ονομάζεται Πορφυρή Κοιλάδα, οι νέοι άρχοντες είναι διαφορετικοί: Προσπαθούν να αποφύγουν την μοίρα των προκατόχων τους. Προσπαθούν μέχρι και το τέλος…\n«Ο μύθος της Πορφυρής Κοιλάδας έχει καταγραφεί όπως του αρμόζει. Βαθιά ανθρώπινος. Με το βάρος ενός κλασικού τραγικού έργου. Αλλά για καλή τύχη του επισκέπτη, χωρίς το ιδεολογικό κιτς του ηρωικού μυθιστορήματος, ούτε άρωμα μουχλιασμένης τραγωδίας. Κυλάει ανεπιτήδευτα το μελάνι, σαν να το βλέπουμε να ζωγραφίζει μπρος στα μάτια μας με την αμεσότητα της πρώτης εντύπωσης μια ανθρώπινη ιστορία με αληθινούς ανθρώπους. Και δεν εκπλήσσει τόσο, ότι αυτή η ελαφριά γραμμή μπορεί να αποδώσει με πιστότητα το δράμα, όσο ότι το δράμα γίνεται πιστευτό μόνο χάρη σ΄αυτήν την ελαφρότητα. Οι μυρωδιές που ξυπνά η ομίχλη στα φρέσκα χώματα, το άρωμα της δόξας, η ανάσα του θανάτου, το μεγαλείο και η μικρότητα, γνωστά και οικεία συναισθήματα, ξεχασμένοι κοινοί τόποι που μας εκπλήσσουν στο φως της Πορφυρής Κοιλάδας».\n(Από τον πρόλογο του Γιώργου Κωνσταντίνου)\nΤου Χρήστου Σταμπουλή.\nΕκδόσεις in-k situ comix\n144 σελίδες, ασπρόμαυρο. Διαστάσεις 17X23\nΑΚΟΛΥΘΕΙ ΚΑΙ ΤΟ PROMO ΒΙΝΤΕΟ\nPosted by Aggelos Pegios at 5:03 μ.μ. 0 comments\nΑπό Σάββατο 10/4/10,\nκυκλοφορεί το 12ο τεύχος των "Χρονικών του Δρακοφοίνικα"\nΗ πόλη μου είναι βυθισμένη στην ομίχλη. Φεύγω για μεταπτυχιακό σε άλλη πόλη. Το σπίτι μου είναι ένα τεράστιο κύτταρο και το νοικιάζω. Φαγητό σε πακέτο. Απαίσιες πλατείες. Εμπορικά κέντρα. Κεραίες και ηλιακοί θερμοσίφωνες. Ακάλυπτοι και φωταγωγοί. Αχτένιστες ταράτσες. Καφές και Διαδίκτυο. Αιρκοντίσιον που στάζουν. Εξαέρωση. Κρυμμένα μηνύματα. Φυγή στο φανταστικό. Αϋπνία.\nΟ κόσμος μεγαλώνει ή εγώ μικραίνω ή απλώς νιώθω ότι πρέπει να μεγαλώσω απ' την αρχή.\nΣτο INTRA MUROS συγκεντρώνονται επεισόδια της εβδομαδιαίας σειράς κόμικς για την καθημερινότητα στην πόλη τα οποία πρωτοδημοσιεύτηκαν στο ένθετο περιοδικό «9» της Ελευθεροτυπίας.\nΣτο τεύχος υπάρχει ακόμα ο Ακάλυπτος, χώρος με εκπλήξεις από πολλούς γείτονες στην συνοικία των κόμικς.\nΤο INTRA MUROS θα κυκλοφορήσει στις 16/4 στο Comicdom Con Athens 2010. Τις ημέρες του φεστιβάλ (16-18 Απριλίου) θα βρίσκεται στο περίπτερο της Jemma Press.\nΟι δημιουργοί θα είναι παρόντες στο περίπτερο της Jemma Press για υπογραφή αντιτύπων το Σάββατο 17/4 και την Κυριακή 18/4 στις 12.00-14.00.\nΚείμενο: Τάσος Ζαφειριάδης\nΕκδόσεις: ΕΝΝΕΑ – ΕΛΕΥΘΕΡΟΤΥΠΙΑ\nFormat: 56 σελίδες/23 × 30/Έγχρωμο\nΤο Hehe! είναι ο προσωπικός τίτλος comics των Tomek & Γιάννη Μπαρδάκου (JB).\nΣτο #1 τεύχος του Hehe! θα βρείτε πολλές ιστορίες comics που μας παρουσιάζουν το σουρεάλ, χιουμοριστικό, καυστικό και πνευματώδη κόσμο που έχουν πλάσει οι 2 δημιουργοί. Oι ιστορίες που περιλαμβάνονται στο τεύχος είναι οι εξής: Ping Pong, 2x1, The most stupid hits in my life ever! (2), Back to basics, Φάτσα, Vagitus Uterinus, Ensalada Mixta, Ego Sum-Ergo Sum. Guest συμμετοχή στο τεύχος: ένα δισέλιδο comic από τον Dr. Mo.Για την ιστορία, το Hehe! είχε κυκλοφορήσει 2 τεύχη στο παρελθόν (το #1 τον Ιανουάριο του 2006 και το #2 τον Ιούνιο του 2007) ως αυτοέκδοση των δημιουργών. Ο τίτλος της giganto books ξεκινάει την αρίθμηση από το #1 γιατί στις σελίδες του τεύχους περιλαμβάνονται νέες ιστορίες των δημιουργών.\nΤο #1 τεύχος της σειράς Hehe! κυκλοφορεί στο επερχόμενο Comicdom Con Athens 2010, 16-18 Απριλίου 2010 (από τις 11:00 μέχρι τις 21:30). Τις ημέρες του φεστιβάλ, θα το βρείτε στον πάγκο της giganto books, στο ισόγειο του κτιρίου της Ελληνοαμερικανικής Ένωσης (Mασσαλίας 22, Aθήνα, Tηλ.: 210.36.80.900). Το τεύχος θα πωλείται στην τιμή των 4,50 € (έκπτωση -1 € από την κανονική τιμή του).\nΣχετικά links >>> Hehe! blog / gigantoblog σχετικά νέα / Gallery\nTιμή: 5,5 €\nΤι γίνεται όταν η οικονομική κρίση που μαστίζει την ανθρωπότητα φτάσει να χτυπήσει και τα νοικοκυριά αυτών των απεχθέστατων και σιχαμερών ζωυφίων που ακούν στο όνομα κατσαρίδες; Γιατί αναπόφευκτα θα συμβεί κι αυτό. Θα αντιδράσουν; Θα επαναστατήσουν; Πως θα αντιμετωπίσουν την νέα τάξη πραγμάτων που δια της βίας πάει να τους επιβληθεί; Αυτά κι άλλα πολλά ερωτήματα βρίσκουν απαντήσεις σ’ αυτό το απολαυστικό μίνι άλμπουμ της σειράς\nΤΕΖΑ του Γιώργου Μελισσαρόπουλου, του ανθρώπου που μας έχει κάνει να συμπαθήσουμε τα αντιπαθέστερα πλάσματα της Γης…\nΚείμενα & Σχέδια: Γιώργος Μελισσαρόπουλος\n16 Σελ. Μ/Α Τιμή: 2,90 €\nΑΠΟΚΛΕΙΣΤΙΚΗ ΕΚΔΟΣΗ 250 ΑΝΤΙΤΥΠΑ ΜΟΝΟ ΓΙΑ ΤΟ Comicdom Con Athens 2010\nΔΕΝ ΘΑ ΚΥΚΛΟΦΟΡΗΣΕΙ ΣΤΑ ΒΙΒΛΙΟΠΩΛΕΙΑ\nPosted by Aggelos Pegios at 7:47 μ.μ. 0 comments\nΑπό την νοσηρή φαντασία ενός ιδιαίτερα προικισμένου δημιουργού καταφθάνουν ΟΙ 3 ΑΠΕΘΑΝΤΟΙ ΜΠΑΣΤΑΡΔΟΙ. Τα δόντια σας θα χτυπούν από τον τρόμο όταν θα διαβάσετε ιστορίες σαν κι αυτές:\n“Το όνομα μου είναι Κθούλου”\n“Αν αυτό είναι το… τέλος”\n“Στο γιαπί του θανάτου”\nΜε δώρο συλλεκτική γιγαντοαφίσα.\nΚείμενα & Σχέδια: Γαβριήλ Τομπαλίδης\n16 Σελ. Μ/Α\nΤο Common Comics είναι ο προσωπικός τίτλος comics του Παναγιώτη Πανταζή.\nΜετά από ενάμιση χρόνο, κυκλοφορεί το Common Comics #5, που στις σελίδες του περιέχει το τέλευταίο μέρος της καταστροφικής, ερωτικής σχέσης του Οδυσσέα και της Ουλένκα (συνέχεια από τα τεύχη #3 και #4 του Common Comics).\nΧρησιμοποιώντας, στο μεγαλύτερο μέρος του τεύχους, παράλληλη αφήγηση, ο Παναγιώτης Πανταζής καταφέρνει να κλείσει με μοναδικό τρόπο την ιστορία των 2 ηρώων, υπενθυμίζοντάς μας πως πολλές φορές στα δύσκολα, το μόνο που χρειάζεται είναι απλά να πάρεις φόρα και να βουτήξεις.\nΤο νέο τεύχος (#5) της σειράς Common Comics κυκλοφορεί στο επερχόμενο Comicdom Con Athens 2010, 16-18 Απριλίου 2010 (από τις 11:00 μέχρι τις 21:30). Τις ημέρες του φεστιβάλ, θα το βρείτε στον πάγκο της giganto books, στο ισόγειο του κτιρίου της Ελληνοαμερικανικής Ένωσης (Mασσαλίας 22, Aθήνα, Tηλ.: 210.36.80.900). Το τεύχος θα πωλείται στην τιμή των 5,50 € (έκπτωση -1 € από την κανονική τιμή του).\nΣχετικά links >>> gigantoblog σχετικά νέα,Gallery\nPosted by Aggelos Pegios at 4:47 μ.μ. 0 comments\nΈτσι ξεκινάει η περιπέτεια Η Κρυφή Αυλή του Μυστηρίου του Corto Maltese, του ρομαντικού, ονειροπόλου ναυτικού που δημιούργησε ο μεγάλος ιταλο-ελβετός δημιουργός Hugo Pratt το 1967. Αυτή τη φορά, ο Corto βρίσκεται στο Hong Kong, όταν τον προσεγγίζει η μυστική οργάνωση Κόκκινα Φανάρια και του αναθέτει μία επικίνδυνη αποστολή.\nΜία αποστολή που θα τον φέρει στην Κίνα, στη Μαντζουρία, κι απο εκεί στη Σιβηρία, αναζητώντας ένα θωρακισμένο τρένο γεμάτο χρυσάφι, το οποίο βρίσκεται στα χέρια του νοσταλγού του τσάρου ναύαρχου Κολτσάκ. Σύμμαχούς του (?) σε αυτή την αναζήτηση θα έχει τον οξύθυμο, άσπονδο φίλο του Ρασπούτιν, την πράκτορα των Κόκκινων Φαναριών Σαγκάη Λιλ και λιγοστούς άλλους. Μα, αν έχει κάποιους φίλους σε αυτή την περιπέτεια, σίγουρα θα έχει πολύ περισσότερους εχθρούς.\nΣυγγραφέας : Hugo Pratt\nΣχεδιαστής : Hugo Pratt\nΤίτλος : Η Κρυφή Αυλή του Μυστηρίου\nΕκδόσεις : ΜΑΜΟΥΘΚΟΜΙΞ (1987)\nΜετάφραση : Ιρένε Μαραντέι\nPosted by Chris Karpis at 1:44 π.μ. 0 comments\nΑπό το comicdom.gr\nΣτο προηγούμενο τεύχος ο Λεωνίδας προσπάθησε να φτάσει στην κοπέλα που αγαπάει, θέτοντας -κατά λάθος- σε λειτουργία τον μηχανισμό της Βιβλικής Αποκάλυψης. Σ’ αυτό το τεύχος, ο κόσμος γεμίζει από διαβόλους, δαίμονες, κυνηγούς φαντασμάτων, αγριεμένες καταναλώτριες, σκυλιά που μιλάνε κι έναν Ιησού μάλλον απρόθυμο να επιστρέψει για τη Δευτέρα Παρουσία!\nΤο δεύτερο και τελευταίο τεύχος του APOCALYPSE MODE ON, έρχεται -ως οφείλει- να βάλει τα πράγματα στην… εντελώς λάθος θέση τους!\nΔείτε εδώ, ένα 4σέλιδο δείγμα του comic.\nΤο APOCALYPSE MODE ON #2, θα κυκλοφορήσει στις 16/4 στο Comicdom Con Athens 2010. Τις ημέρες του φεστιβάλ (16, 17 και 18 Απριλίου), θα το βρείτε αποκλειστικά στο περίπτερο της Comicdom Press.\nΕπιμέλεια: Δημήτρης Σακαρίδης\nΣελιδοποίηση: Φρειδερίκος Ρούσσος\nΥπεύθυνος Εκδόσεων: Ηλίας Κατιρτζιγιανόγλου\nFormat: 24 σελίδες/ 17×24/ Ασπρόμαυρο\nPosted by Aggelos Pegios at 11:34 μ.μ. 0 comments\nPosted by Aggelos Pegios at 4:49 μ.μ. 0 comments\nΒίντεο για το Krak Komiks #5, που έφτιαξε ο Τάσος Μαραγκός(copy/paste από το blog του).\nPosted by Aggelos Pegios at 2:24 μ.μ. 0 comments\nΟ Κωστής Τζωρτζακάκης, μετά τους ξεκαρδιστικά αστείους Ιππότες (σε σενάριο Σταύρου Κιουτσιούκη, κυκλοφόρησε πέρυσι τον Απρίλη από τις εκδόσεις ΕΝΑΤΗ ΔΙΑΣΤΑΣΗ) επιστρέφει με την Κόρη της Φοινικιάς. Αυτή τη φορά υπογράφει και το σενάριο και δημιουργεί μια αλλόκοτα εξωτική ιστορία που συνδυάζει το χιούμορ με το ρομάντσο, την ειρωνεία με τον σκεπτικισμό και κάποια αιωρούμενα κρανία. Ο Αβραάμ Κάουα, που υπογράφει την εισαγωγή, εντοπίζει στο άλμπουμ επιρροές από τα μυθιστορήματα του Τομ Ρομπινς (Το Άρωμα του Ονείρου, Ο Τρυποκάρυδος και πολλά άλλα…) αλλά δεν γνωρίζουμε αν αυτό ενδιαφέρει κανέναν ή αν θα βοηθήσει τις πωλήσεις. Παραθέτω το εξώφυλλο και δύο σελίδες από το εσωτερικό για να πάρετε μια γεύση. Η «επίσημη πρώτη» παρουσίαση του άλμπουμ θα γίνει στις 16 Απριλίου στο Comicdom Con.\nΗ όλη ιστορία λειτουργεί σαν μια μηχανή του χρόνου, με εικόνες που ξεπηδούν σαν κίνητρο και τη φαντασία να αναλαμβάνει τα υπόλοιπα. Όπως και στην περίπτωση αυτού του ήρωα με το περίεργο κοστούμι και την αλά Ταρζάν κραυγή, που δεν άφησε κανένα παράνομο ατιμώρητο στην εποχή της Άγριας Δύσης. Το προσωνύμιο που του έδωσαν οι ινδιάνοι ήταν το "Πνεύμα με το τσεκούρι". Εμείς τον αποκαλούσαμε απλά Ζαγκόρ! Κυρίες, δεσποινίδες και κύριοι, κατευθείαν από τα studio του κ. Bonelli, ένα ακόμη κεφάλαιο της χρυσής εποχής των ελληνικών κόμικς, ένα από τα πιο επιτυχημένα πειράματα του κ. Ανεμοδουρά επιστρέφει! Ααχχυααααααααακκ!!!\nΤο Krak Komiks είναι ο προσωπικός τίτλος comics του Τάσου Μαραγκού.\nΣτις σελίδες του πρώτου μέρους του τεύχους θα βρείτε την 5η και τελευταία (για τον 1ο κύκλο) συνέχεια της ιστορίας Hard Rock. Αυτή τη φορά, ο κεντρικός ήρωας Μάρκος τα έχει βάψει σκούρα! Όλοι οι δρόμοι οδηγούν σε αδιέξοδο και η φυγή από τη Σύρο, το νησί στο οποίο μεγάλωσε και έζησε, φαίνεται αβέβαιη. Ποία είναι η μόνη λύση που μπορεί να βρεθεί;;; Ο Τάσος Μαραγκός μας φυλάει μια έκπληξη για το τέλος του 1ου κύκλου του Hard Rock και μας προϊδεάζει ευχάριστα για το τι έπεται να συμβεί στον 2ο κύκλο.\nΤο τεύχος συμπληρώνουν 2 comics του Κ.Ομίστα, 1 δισέλιδη βιογραφική ιστορία για τον Buenaventura Durruti και 1 ιστορία με τους Γόγο + Τζίμη (αγαπημένους ήρωες από το Hard Rock). Από το τεύχος δεν θα μπορούσε φυσικά να λείπει και 1 ιστορία για το Greek Comics Wonderworld.\nΤο νέο τεύχος (#5) της σειράς Krak Komiks κυκλοφορεί στο επερχόμενο Comicdom Con Athens 2010, 16-18 Απριλίου 2010 (από τις 11:00 μέχρι τις 21:30). Τις ημέρες του φεστιβάλ, θα το βρείτε στον πάγκο της giganto books, στο ισόγειο του κτιρίου της Ελληνοαμερικανικής Ένωσης (Mασσαλίας 22, Aθήνα, Tηλ.: 210.36.80.900). Το τεύχος θα πωλείται στην τιμή των 4,50 € (έκπτωση -1 € από την κανονική τιμή του).\nΣχετικά links >>> gigantoblog σχετικά νέα/gallery\nΒρισκόμαστε σε κάποιο προάστιο του Seattle, κάποιο καλοκαίρι στα μέσα της δεκαετίας των 70s. Μία παράξενη αφροδίσια ασθένεια γνωστή ως "Η πανούκλα των εφήβων" χτυπάει τις νεαρές ηλικίες πάνω στην αυγή της σεξουαλικής τους αφύπνισης. Η ασθένεια μεταδίδεται γοργά, προκαλώντας ποικίλες σωματικές μεταλλάξεις, απο την πιο ασήμαντη μέχρι την πιο αποκρουστική. Όλο και περισσότεροι έφηβοι πέφτουν θύματά της, με αποτέλεσμα να καταλήγουν απόβλητοι της κοινωνίας.Η ιστορία ακολουθεί 4 μαθητές του τοπικού σχολείου, τον Keith, την Chris, τον Rob και την Eliza, που γνωρίζουν τη φρίκη της ιδιόμορφης αυτής πανούκλας, και προσπαθούν, ο καθένας με τον τρόπο του, να αποδεχτούν και να έρθουν αντιμέτωποι με την κατάστασή τους. Σε όλο, όμως, αυτό το εφιαλτικό σκηνικό, έρχεται να προστεθεί και μια σειρά φόνων, και τα πράγματα δυσκολεύουν περισσότερο.\nΓια όσους ασχολούνται με τα comics, το graphic novel Black Hole του Charles Burns αποτελεί, εκτός απο έναν απο τους πιο αναγνωρίσιμους και καταξιωμένους τίτλους του ιδιώματος της τελευταίας 20ετίας, ένα ορόσημο στην ιστορία της 9ης τέχνης γενικότερα. Ένα αξιοθαύμαστο πόνημα ενός απο τους ποιοτικότερους καλλιτέχνες που έχουν καταπιαστεί ποτέ με το είδος.\nΤρομακτικό, βαθύτατα εσωτερικό και φιλοσοφημένο, το εξαιρετικό έργο του Charles Burns είναι αδύνατον να αφήσει κάποιον ασυγκίνητο. Κι αυτό επειδή παίζει, ίσως με μία σαδιστική χαρά, με τις φοβίες, τις ανασφάλειες και τις ψυχολογικές μεταπτώσεις που όλοι έχουμε βιώσει, ή βιώναμε κατ'εξακολούθηση, στην δύσκολη περίοδο της εφηβείας. Επειδή έχει συλλάβει στο ακέραιο την ψυχολογία και την ιδιοσυγκρασία των χαρακτήρων του, και, συμπερασματικά, όλων των νεαρών παιδιών που προσπαθούν να βγούν εκεί έξω και να κατανοήσουν τη ζωή και τον εαυτό τους. Ο Burns όμως προχωράει ένα βήμα παραπάνω. Δεν κατανοεί απλώς, αλλά βουτάει μέσα στο μυαλό των εφήβων και εξερευνεί τις βαθύτερες πτυχές του. Γι'αυτό και η Μαύρη Τρύπα είναι τόσο αληθινή. Και τόσο τρομακτική. Και τόσο υπέροχη.\n(Η "Μαύρη Τρύπα" έχει τιμηθεί με τα, σημαντικότατα για τα comics, Harvey, Eisner και Ignatz Awards.)\nΣυγγραφέας : Charles Burns\nΣχεδιαστής : Charles Burns\nΤίτλος : ΜΑΥΡΗ ΤΡΥΠΑ\nΕκδόσεις : Zoobus Publications (2009)\nΜετάφραση : Κωστής Αλεξανδρόπουλος, Σπύρος Γιαννακόπουλος\nκριτική του Time Magazine\nκριτική της Washington Post\nκριτική στα Powell's Books\nάρθρο του wikipedia.org\nπαρουσίαση της Pantheon Graphic Novels\nπαρουσίαση στο comicdom.gr\nPosted by Chris Karpis at 10:17 μ.μ. 0 comments\nΑκολουθεί post κατευθείαν από το blog της ΕΝΑΤΗΣ ΔΙΑΣΤΑΣΗΣ:http://enatidiastasi.blogspot.com/2010/04/blog-post.html\nΈφτασαν οι καλοκαιρινές διακοπές, ο καιρός είναι τέλειος και όλα τα παιδιά παίζουν έξω. Ο Γκρεγκ Χέφλι, όμως, πού είναι; Μέσα στο σπίτι του και παίζει ηλεκτρονικά με τις κουρτίνες κλειστές. Όπως ομολογεί ο ίδιος, "είναι άνθρωπος του μέσα" και ζει την απόλυτη καλοκαιρινή φαντασίωση: μια ζωή χωρίς υποχρεώσεις, χωρίς κανόνες. Ωστόσο η μαμά του έχει διαφορετική άποψη για τις ιδανικές διακοπές. Για εκείνη το καλοκαίρι πρέπει να είναι γεμάτο εξωτερικές δραστηριότητες, και μάλιστα δραστηριότητες που περιλαμβάνουν όλη την οικογένεια. Ποια φαντασίωση θα κερδίσει τελικά; Του Γκρεγκ ή της μαμάς του; Ή μήπως τα πράγματα θα εξελιχθούν όπως κανείς δεν το περιμένει;\nΗμ. Έκδοσης 03/2010\nPosted by Aggelos Pegios at 12:58 μ.μ. 0 comments\n24 σελίδες με σχέδια, κόμικ, συνθέσεις κ κολάζ από τον Johnny Negri κ τις συμμετοχές των Κώστα Μανιατόπουλου, Γιώργου Τραγάκη, Ζωής & Jacky of all trades !!!\nΤο αντίτιμο του είναι 2 ευρώ.\nΑναλυτικά, τα σημεία διανομής του θα γράφονται (με συνεχή ανανέωση, όσο προχωράει κ η διανομή) στον σχετικό τομέα στη δεξιά στήλη του blog\nΕπίσης, όποιοι ενδιαφέρονται, θα μπορούν να το παραγγείλουνταχυδρομικά.